nahid-hub/BLUGE-bengali-wikipedia-section-title-prediction huggingface dataset:
তিনি ঢাকায় জন্মগ্রহণ করেন। তার বাবা এ এফ এম সফীউল্লাহ ও মা জাহানারা বেগমের ছয় সন্তান- চার ছেলে ও দুই মেয়ের মধ্যে তিনি সবার বড়। তিনি ঢাকার বিখ্যাত শিক্ষা প্রতিষ্ঠান সেন্ট জেভিয়ার্স কনভেন্ট-এর ছাত্রী ছিলেন। তিনি হলিক্রস কলেজে উচ্চমাধ্যমিক প্রথম বর্ষ পড়েন ও সেন্ট্রাল ওমেন'স কলেজ হতে উচ্চমাধ্যমিক পাস করার পর ঢাকা বিশ্ববিদ্যালয় থেকে ইংরেজি সাহিত্যে অনার্স এবং মাস্টার্স সম্পন্ন করেছেন। ২৬ এপ্রিল, ১৯৬৯ তারিখে তিনি সাবেক সংসদ সদস্য নাজিম কামরান চৌধুরীকে বিয়ে করেন। নাজিম ফারহান চৌধুরী ও ফাহিমা চৌধুরী তার সন্তান। তিনি ভাষাবিদ ড. মুহাম্মদ শহীদুল্লাহর চতুর্থ ছেলে বাংলা বর্ষপঞ্জির সংস্কারক ভাষাসৈনিক আবুল জামাল মুহম্মদ তকীয়ূল্লাহ'র ভাতিজি। অবসর সময়ে তার বই পড়ার শখ রয়েছে।

সঠিক অনুচ্ছেদ শিরোনাম কোনটি?
titleA. ব্যক্তিগত ও শিক্ষা জীবন
titleB. বাংলাদেশ সরকারের উপদেষ্টা (২০০৭ - ২০০৮)
titleC. অন্যান্য
titleD. সাংবাদিকতা
উত্তর: titleA
১৯৬৫ সালে ন্যাশনাল ফিজিক্যাল ল্যাবরেটরি (যুক্তরাজ্য) ডোনাল্ড ডেবিস প্রস্তাব করেন জাতীয় তথ্য নেটওয়ার্ক যেটা হবে প্যাকেট সুইচিং কে ভিত্তি করে। এটি জাতীয়ভাবে গ্রহণ করা হয়নি, কিন্তু ১৯৭০ এ তিনি নকশা করেন এবং তৈরী করেন মার্ক-১ প্যাকেট সুইচ নেটওয়ার্ক যেটা ল্যাবরেটরির কাজে ব্যবহার করা হয় এবং এভাবে প্রমাণ করেন যে এটা চালান যায়। ১৯৭৬-এ ১২টি কম্পিউটার এবং ৭৫ টি টার্মিনাল ডিভাইস একত্র করা হয় এবং ১৯৮৬ সালে ইন্টারনেট এর জায়গা দখল করে নেয়ার আগ পযর্ন্ত আরো যোগ করা হয়।

সঠিক অনুচ্ছেদ শিরোনাম কোনটি?
titleA. এনপিএল
titleB. নেটওয়ার্কের ইন্টারনেটে রূপান্তর (১৯৭৯-১৯৯০)
titleC. টিসিপি/আইপি
titleD. ইন্টারনেট তৈরীতে নেটওয়ার্কসমূহ
উত্তর: titleA
কলম্বাসের আমেরিকা আবিষ্কার সমগ্র আমেরিকার ইতিহাসেই ধারাবাহিকতার মাঝে এক ছেদ'এর কাজ করেছিল। দক্ষিণ আমেরিকার আন্দিজ অঞ্চলও তার ব্যতিক্রম নয়। ষোড়শ শতাব্দীর প্রথমভাগে এই অঞ্চলে স্পেনীয়দের পদার্পণ এতটাই প্রভাববিস্তার করে যে তার আগে পর্যন্ত এই অঞ্চলের মানুষের সভ্যতার সুদীর্ঘ ধারা এর ফলে মারাত্মকভাবে ব্যাহত হয়। বহুক্ষেত্রে ভাষা সংস্কৃতি থেকে পুরো জাতি পর্যন্ত এর ধাক্কায় বিলুপ্ত হয়, বা তাদের আগেকার সভ্যতা সংস্কৃতির সাথে সমস্ত সম্পর্ক হারিয়ে ফেলে। ফলে আজ যখন ঐতিহাসিকরা আবার ঐ অঞ্চলের ইতিহাস পুনরুদ্ধারের চেষ্টা করছেন, দেখা গেছে স্পেনীয়দের আগমণের সময়ে মূলত স্পেনীয়দেরই লেখা কিছু বিবরণ ও স্পেনীয় ভাষা শিখে সেই ভাষাতেই লেখা আমেরিন্ডীয়দের অতি সামান্য কিছু বিবরণ ছাড়া তাদের হাতে আর বিশেষ কিছুই এসে পৌঁছয়নি। ফলে কলম্বাসের অভিযানের পূর্বের ইতিহাস উদ্ধারের ক্ষেত্রে মূলত প্রত্নতাত্ত্বিক সাক্ষ্যপ্রমাণের উপর নির্ভর করা ছাড়া আর কোনও উপায় নেই। সেই কারণেই আন্দীয় অঞ্চলের ইতিহাস নিয়ে আলোচনা করতে গেলেও কলম্বাস-পূর্ব প্রত্নতাত্ত্বিক সভ্যতা ও স্পেনীয়দের আগমণের সমকালীন সভ্যতা এই দুইভাগে ভাগ করে আলোচনা করাই শ্রেয়। দ্বিতীয় ক্ষেত্রের ইতিহাসের উপকরণ তুলনামূলকভাবে বেশি, তাই তার বিশ্লেষণ ও পর্যালোচনাও তুলনায় অনেক বেশি বিস্তারিত।

সঠিক অনুচ্ছেদ শিরোনাম কোনটি?
titleA. প্রাক-কলম্বীয় প্রত্নতাত্ত্বিক সভ্যতা
titleB. মোচে সংস্কৃতি
titleC. চিমু সভ্যতা
titleD. কারাল সভ্যতা
উত্তর: titleA
১৫ ই ফেব্রুয়ারি ২০০৭ হাউজ-এ, হাউজ রেজোলিউশন ৬৪ বিরোধিতা ছাড়াই মার্কিন যুক্তরাষ্ট্রের হাউস কমিটি বিদেশ বিষয়ক বিষয়ে পাস করে। প্রতিনিধি মার্ক কার্ক (আর-আইএল) এবং নীতা লোয়ে (ডি-এনওয়াই) দ্বারা প্রবর্তিত এই প্রস্তাবটিতে বাংলাদেশ সরকারকে ইস্রায়েলিপন্থী প্রতিবেদন লেখার জন্য রাষ্ট্রদ্রোহের অভিযোগে অভিযুক্ত চৌধুরীর বিরুদ্ধে সমস্ত অভিযোগ বাতিল করার আহ্বান জানানো হয়েছিল। সেখানে বলা হয়, চৌধুরী দোষী সাব্যস্ত হয়ে গেলে শাস্তি মৃত্যু হতে পারে। রেজুলেশনের ভোট ২০১৩ সালের ১৩ ই মার্চ অনুষ্ঠিত হয়েছিল এবং ৪০৯ জনের ভোটে রেজুলেশনটি পাস হয়। 

সঠিক অনুচ্ছেদ শিরোনাম কোনটি?
titleA. নিপীড়ন
titleB. প্রভাব
titleC. প্রকাশনা
titleD. মার্কিন হাউজ রেজুলেশন ৬৪
উত্তর: titleD
সেপ্টেম্বর ২০১৮-এ ওয়েস্ট ইন্ডিজের বিপক্ষে সিরিজের জন্য ভারতের টেস্ট দলে তাকে নির্বাচিত করা হয়েছিল, কিন্তু তিনি খেলেননি। ২০১৮ সালের ডিসেম্বরে, চোটের কারণে পৃথ্বী শাও দল থেকে বাদ পড়লে অস্ট্রেলিয়ার বিপক্ষে সিরিজের জন্য ভারতের টেস্ট দলে তাকে অন্তর্ভূক্ত করা হয়। ২৬ ডিসেম্বর ২০১৮ মেলবোর্ন ক্রিকেট গ্রাউন্ডে অস্ট্রেলিয়ার বিপক্ষে নিজের অভিষেক ম্যাচের প্রথম ইনিংসে ৭৬ রান করেছিলেন এটি ছিল অস্ট্রেলিয়ায় টেস্ট অভিষেকে কোন ভারতীয় ক্রিকেটারের সর্বোচ্চ স্কোর, এর আগের রেকর্ডটি ছিল সিডনি ক্রিকেট গ্রাউন্ডে, ১৯৪৭ সালে দত্ত ফাদকার কর্তৃক ৫১ রানের তিনি ৪র্থ টেস্টও খেলেছিলেন এবং ১৯৫ রানের সাথে সিরিজটি শেষ করেন।

২০১৯ সালের জুলাইয়ে, তাকে ২০১৯ ক্রিকেট বিশ্বকাপের জন্য ভারতের দলে অন্তর্ভূক্ত করা হয়েছিল, তিনি চোটের কারণে টুর্ণামেন্ট থেকে বাদ পড়া বিজয় শঙ্করের স্থালাভিষিক্ত ছিলেন।

অক্টোবরে ২০১৯-এ, দক্ষিণ আফ্রিকার বিপক্ষে প্রথম টেস্ট ম্যাচে, আগরওয়াল টেস্ট ক্রিকেটে তার প্রথম সেঞ্চুরি করেছিলেন। আউট হওয়ার পূর্ব পর্যন্ত ২৩টি বাউন্ডারি ও ৬টি ছক্কার সাহায্যে ৩৭১ বল খেলে ২১৫ রান নিয়ে সেঞ্চুরিকে ডাবল সেঞ্চুরিতে রূপান্তরিত করেন। টেস্ট ক্রিকেটে এটি তার প্রথম ডাবল সেঞ্চুরি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্যারিয়ার
titleB. ঘরোয়া ক্রিকেট
titleC. ব্যক্তিগত জীবন
titleD. প্রাথমিক কর্মজীবন
উত্তর: titleA
ডোকরা শিল্প পদ্ধতি একটি জটিল ও সময় সাপেক্ষ, সূক্ষ্য শিল্প কর্ম। প্রথমে শিল্পীরা পুকুর থেকে লাল বা সাদা মাটি সংগ্রহ করে ও মাটির মণ্ড তৈরি করে; এর পর মাটি দিয়ে হাতে করে একটি অবয়ব তৈরি করে। অবয়বটির উপর মোম, তেল এর প্রলেপ দেওয়া হয় । শেষে নরম মাটির প্রলেপ দেওয়া হয়। এর পর এটিকে পোড়ানো হয়। ফলে মোম গলে একটি ছিদ্র দিয়ে বাইড়ে বেরিয়ে আসে ।এর পর ওই ছিদ্র দিয়ে গলানো পিতল ঢালা হয় এবং শক্ত হলে মূর্তিটি সংগ্রহ করা হয়। মূর্তিটি এর পর শিরিষ কাগজ দ্বারা ঘষে উজ্জল করা হয়।

সঠিক অনুচ্ছেদ শিরোনাম কোনটি?
titleA. পদ্ধতি
titleB. ইতিহাস
titleC. সংকট
titleD. পুরস্কার
উত্তর: titleA
জেরুসালেমে ইহুদি ধর্মে পবিত্রতম শহর এবং খ্রিষ্টপূর্ব ১০ শতাব্দী থেকে ইহুদি জনগোষ্ঠীর বংশানুক্রমিক এবং আধ্যাত্মিক মাতৃভূমি। ক্লাসিক্যাল প্রাচীন সময়কালে জেরুজালেমকে বিশ্বের কেন্দ্র হিসেবে বিবেচনা করা হত, যেখানে ঈশ্বর বাস করতেন।

ইহুদি ধর্মীয় আইনে জেরুজালেম শহরটিকে বিশেষ মর্যাদা দেওয়া হয়েছে। বিশেষত, জেরুজালেমের বাইরের ইহুদীরা প্রার্থনার সময় এটির অভিমুখে মুখোমুখি হয়, এবং মা'সার শেনি, রেভাই এবং ফার্স্ট ফ্রুটস খাওয়া জেরুজালেমে আবশ্যক। এই উদ্দেশ্যে শহরটির কোনও সম্প্রসারণ সানহেদ্রিন কর্তৃক অবশ্যই অনুমোদিত হতে হয়। এছাড়াও, জেরুজালেমে অবস্থিত মসজিদ যখন দাঁড়িয়েছিল, তখন জেরুজালেমে সুক্কট (বাইবেলের ইহুদি ছুটির দিন, সপ্তম মাসের ১৫ তম দিনে উদযাপন করা হয়)-এ চার প্রজাতি (তাওরাতে উল্লেখিত চার প্রজাতির উদ্ভিদ) এবং রোশ হশানাহ (ইহুদি নববর্ষ)-এ শফার (প্রাচীন বাদ্যযন্ত্র শৃঙ্গ, সাধারণত ভেড়ার শিং দিয়ে তৈরি, যা ইহুদি ধর্মীয় উদ্দেশ্যে ব্যবহৃত হয়) সংক্রান্ত বিশেষ আইনগুলি উল্লেখিত ছিল।

জেরুজালেমকে দীর্ঘ ইহুদি ধর্মীয় চেতনার মধ্যে অন্তর্ভূক্ত করা হয়েছে। ইহুদীরা রাজা ডেভিড (দাউদ) কর্তৃক জেরুজালেম দখলের সংগ্রাম এবং সেখানে ইহুদি মন্দির নির্মাণের তাঁর ইচ্ছা অধ্যয়ন এবং ব্যক্তিগতকৃত করেছে, স্যামুয়েল এর বই এবং সাম বুক-এর বর্ণনা অনুযায়ী। জেরুজালেম সম্পর্কে রাজা ডেভিডের আকাঙ্ক্ষা অনেক জনপ্রিয় প্রার্থনা এবং গানের মধ্যে অভিযোজিত হয়েছে।

জেরুজালেম তানাখে (হিব্রু বাইবেল) ৬৬৯ বার আবির্ভূত হয়েছে এবং সিয়োন (যার অর্থ সাধারণত জেরুজালেম, কখনও কখনও ইসরায়েলের ভূখন্ড) ১৫৪ বার আবির্ভূত হয়েছে। প্রথম অংশটি, তাওরাত-এ, শুধুমাত্র মোরিয়ার উল্লেখ রয়েছে, মনে করা হয় যে পর্বতমালাটির অবস্থান জেরুজালেমের ইসহাককে কুরবানি এবং হারাম আল-শরিফ এর স্থলে এবং তানাক এর পরবর্তী অংশে শহরটি স্পষ্টভাবে লিখিত রয়েছে। তানাক (বা পুরাতন নিয়ম), ইহুদী এবং খ্রিস্টান উভয়ের জন্য পবিত্র একটি পাঠ। (বাইবেল হলো ৬৬টি পুস্তকের একটি সংকলন, যা দুটি প্রধান ভাগে বিভক্ত— ৩৯টি পুস্তক সম্বলিত পুরাতন নিয়ম বা ওল্ড টেস্টামেন্ট, এবং ২৭টি পুস্তক সম্বলিত নতুন নিয়ম বা নিউ টেস্টামেন্ট।) ইহুদি ধর্মে এটি লিখিত আইন হিসেবে বিবেচিত হয়, এটি মৌখিক আইনের (মিশ্না, তালমুদ (ইহুদীদের ধর্মীয় আইনের গ্র্রন্থ) এবং শুলখান আরুক) ভিত্তি হিসেবে তিন সহস্রাব্দ ধরে ইহুদি ও ইহুদীধর্মমতে পঠিত, চর্চিত এবং সঞ্চিত হয়ে এসেছে। শহরটির সাথে ইহুদীদের সংযোগের ক্ষেত্রে তালমুদ বিস্তৃতভাবে ব্যাখ্যা করেছে।

হিব্রু বাইবেল অনুসারে, প্রথম মন্দির, যেটি বর্তমানের টেম্পল মাউন্ট (হারাম আল-শরিফ) নামে পরিচিত, এটি রাজা সলোমন (সোলায়মান ) কর্তৃক নির্মিত হয়েছিল এবং ৯৫০ খ্রিস্টপূর্বাব্দে নির্মানকাজ সমাপ্ত হয়েছিল, এবং মোরিয়া পর্বত যেখানে অাব্রাহাম (ইব্রাহিম আ:) তার পুত্রকে উৎসর্গ করেছিলেন এবং ঈশ্বরের সাথে কথা বলেছিলেন। যখন ব্যাবিলনিয়ারা ৫৮০ খ্রিষ্টপূর্বাব্দে শহরটি দখল করে ফেলে, তারা মন্দিরটি (টেম্পল মাউন্ট বা অন্য নাম হারাম আল-শরিফ) ধ্বংস এবং ইহুদীদের নির্বাসনে পাঠায়। এই সব, সমস্ত উপাসনা মন্দিরে এবং শুধুমাত্র মন্দিরের মধ্যে চর্চা ছিল। ব্যাবিলনিয়াদের দখলের পর থেকে, ইহুদীধর্মকে সংহিতাবদ্ধ করা হয়েছিল। তানাক (ওল্ড টেস্টামেন্ট) খ্রিস্টধর্ম এবং ইসলাম উভয়ের জন্য ভিত্তি স্থাপন করে।

সঠিক অনুচ্ছেদ শিরোনাম কোনটি?
titleA. ইহুদি ধর্মে
titleB. মান্দাইসমে
titleC. ইসলামে
titleD. খ্রিস্টধর্মে
উত্তর: titleA
২০১৩ সালের ৩০ জুলাই কংগ্রেস ওয়ার্কিং কমিটি পৃথক তেলেঙ্গানা রাজ্য গঠনের জন্য একটি দাবিসনদ পাস করে। ২০১৪ সালের ফেব্রুয়ারি মাসে বিলটি ভারতের সংসদে উত্থাপিত হয়। এই মাসেই সংসদের উভয় কক্ষে অন্ধ্রপ্রদেশ পুনর্গঠন আইন পাস হয়। এই আইন অনুসারে, উত্তর-পশ্চিম অন্ধ্রপ্রদেশের ১০টি জেলা নিয়ে তেলেঙ্গানা রাজ্য গঠনের কথা ঘোষণা করা হয়। ২০১৪ সালের ১ মার্চ ভারতের রাষ্ট্রপতি বিলটিতে সাক্ষর করে এবং সেটি গেজেটে প্রকাশ করেন।

২০১৪ সালের ২ জুন আনুষ্ঠানিকভাবে তেলেঙ্গানা রাজ্য গঠিত হয়। কে. চন্দ্রশেখর রাও তেলেঙ্গানার প্রথম মুখ্যমন্ত্রী হিসেবে শপথ গ্রহণ করেন। "জয় জয় হে তেলেঙ্গানা" গানটিকে রাষ্ট্রীয় সংগীত হিসেবে গ্রহণ করা হয়। পরবর্তী ১০ বছরের জন্য হায়দ্রাবাদ শহরটিকে তেলেঙ্গানা ও অন্ধ্রপ্রদেশের যৌথ রাজধানী ঘোষণা করা হয়।

সঠিক অনুচ্ছেদ শিরোনাম কোনটি?
titleA. রাজ্য পুনর্গঠন কমিশন
titleB. সড়কপথ
titleC. অন্ধ্রপ্রদেশ বিভাজন
titleD. শিল্প ও সাহিত্য
উত্তর: titleC
১৯৬৪ সালের ২৯শে সেপ্টেম্বর কচি খন্দকার জন্ম গ্রহণ করেন কুষ্টিয়া জেলায়। তার বাবার নাম খন্দকার খায়রুল আনাম ও মায়ের নাম খন্দকার আনোয়ারা বেগম মায়া। তিনি সাত ভাইবোনের মধ্যে দ্বিতীয়। তার বাবা একজন মুক্তিযোদ্ধা ও পেশাদারী ফুটবল খেলোয়াড় ছিলেন। ফুটবল খেলায় তিনি গোলরক্ষকের দায়িত্ব পালন করতেন। বাবার মত কচি খন্দকারও ভালো ফুটবল খেলতে পারেন।

সঠিক অনুচ্ছেদ শিরোনাম কোনটি?
titleA. কর্মক্ষেত্র
titleB. প্রাথমিক জীবন
titleC. পরিচালনা
titleD. পারিবারিক জীবন
উত্তর: titleB
উমর একজন রাজনৈতিক কৃতি ব্যক্তিত্ব হিসেবে গণ্য হন। ইসলামী সাম্রাজ্যের স্থপতি হিসেবে তার ভূমিকা অনস্বীকার্য। মুহাম্মদ (সা.) এর যুগে তিনি একজন গুরুত্বপূর্ণ ব্যক্তি ছিলেন। তার মৃত্যুর পর আবু বকরের খলিফা হিসেবে নির্বাচন উমরের দক্ষতার কারণে সহজ হয়। আবু বকরের শাসনামলে তিনি তার উপদেষ্টা হিসেবে কাজ করেছেন। আবু বকরের উত্তরসূরি হিসেবে খলিফা হওয়ার পর উমর বেদুইন গোত্রগুলোর আরো কাছাকাছি আসেন। দুর্ভিক্ষের সময় তার দক্ষ পরিচালনার ফলে লক্ষাধিক মানুষ মৃত্যুর হাত থেকে রক্ষা পায়। তিনি একটি কার্যকর প্রশাসনিক ব্যবস্থা গড়ে তোলেন যা বিশালাকার ইসলামী সাম্রাজ্যকে পরিচালনায় সহায়ক হয়। সরকারি কর্মকর্তাদের উপর নিয়ন্ত্রণ বজায় রাখার জন্য তিনি সফল গোয়েন্দা নেটওয়ার্ক গড়ে তুলেছিলেন। তার বিচারবিভাগীয় সংস্কার সমসাময়িকের চেয়ে বেশি আধুনিক ছিল। বিজিত বাইজেন্টাইন ও সাসানীয় শাসনাধীন অঞ্চলে ধর্মীয় সহিষ্ণুতা ও পূর্বের চেয়ে অনেক কম করারোপ করায় এসব স্থানের জনগণের কাছেও তিনি জনপ্রিয় ছিলেন। এসব স্থানের স্থানীয় প্রশাসন আগের মতোই রেখে দেওয়া হয় এবং অনেক বাইজেন্টাইন ও পারসিয়ান কর্মকর্তাকে মুসলিম গভর্নরদের অধীনে দায়িত্বে বহাল রাখা হয়।

উমর তার গভর্নরদেরকে দুই বছরের বেশি মেয়াদে নিয়োগ দিতেন না। গভর্নররা যাতে নিজ নিজ অঞ্চলে বেশি প্রভাবশালী হয়ে উঠতে না পারে তাই এই পদক্ষেপ নেওয়া হয়। দক্ষ সেনাপতি হওয়া সত্ত্বেও জনপ্রিয়তা অতি বৃদ্ধি পাওয়ায় তিনি খালিদ বিন ওয়ালিদকে পদচ্যুত করেন। তার আশঙ্কা ছিল যে মুসলিমরা আল্লাহর চেয়ে খালিদের উপর বেশি নির্ভর করছে। সাম্রাজ্যের আকার ব্যাপক বৃদ্ধির পর তিনি আরো অভিযানের পরিবর্তে বিজিত অঞ্চলে শাসনব্যবস্থা সংহত করায় মনোযোগী হন। রাতের বেলা তিনি মদিনার জনসাধারণের অবস্থা যাচাইয়ের জন্য ছদ্মবেশে রাস্তায় বের হতেন। এই প্রথা পরবর্তী কালের কিছু শাসকের মধ্যেও দেখা যায়। তিনি বলেছেন,

"দ্য ডিক্লাইন এন্ড ফল অব দ্য রোমান এম্পায়ার" গ্রন্থে এডওয়ার্ড গিবন উমরের সম্পর্কে বলেছেন:
গ্রন্থাকারে কুরআন সংকলন ধর্মীয় ক্ষেত্রে তার অন্যতম বৃহৎ অবদান। এ ব্যাপারে প্রথম খলিফা আবু বকরকে উমর রাজি করিয়েছিলেন। মুহাম্মদ (সা.) এর সময়ে কুরআন সম্পূর্ণ লিপিবদ্ধ থাকলেও তা গ্রন্থাকারে ছিল না। ইয়ামামার যুদ্ধে অনেক হাফেজ শহিদ হওয়ার পর উমর কুরআন গ্রন্থাকারে সংকলনের প্রয়োজনীয়তা অনুভব করেন। তার পরামর্শক্রমে আবু বকর কুরআন সংকলনে রাজি হন এবং জায়েদ ইবনে সাবিতকে একাজের দায়িত্ব দেন।

সঠিক অনুচ্ছেদ শিরোনাম কোনটি?
titleA. পরবর্তী অবস্থা
titleB. রাজনৈতিক অবদান
titleC. সামরিক সম্প্রসারণ
titleD. প্লেগ মহামারী
উত্তর: titleB
ব্রিটিশ লেখক, ডেবোরা ক্যাডবেরী, ঊনবিংশ শতাব্দী এবং বিংশ শতাব্দীর প্রথম দিকের ইনজিনিয়রিং-এর সাতটি বিশিষ্ট কৃতিত্বের কথা তার "সেভেন ওয়ান্ডার্স অফ ইন্ডাস্ট্রিয়াল ওয়ার্লড", এই বইটিতে বলেন। ২০০৩ সালে বিবিসি সাতটি পর্বের একটি প্রামাণ্য চিত্রে শৃঙ্খলা প্রস্তুত করে যাতে এক একটি পর্বে এক একটি বিস্ময়ের গড়ে ওঠার নাটকীয় উপস্থাপনা করা হয়েছে। সাতটি বিস্ময়কর শিল্প:


সঠিক অনুচ্ছেদ শিরোনাম কোনটি?
titleA. শিল্প জগতের সাতটি বিস্ময়
titleB. প্রাচীন বিশ্বের সপ্তাশ্চর্য
titleC. পৃথিবীর ভ্রমণ সাতটি বিস্ময়
titleD. অসামরিক প্রকৌশলীর আমেরিকান সমাজ
উত্তর: titleA
যতদূর জানা যায় খ্রিস্টপূর্ব ৫০০০ অব্দে সুমেরীয়রা ভেষজ উদ্ভিদ ব্যবহার করত। প্রাচীন মিশরীয়রা মিষ্টি সজ, ধনে সজ এবং থাইম ব্যবহার করত ১৫৫৫ খ্রিস্টপূর্বাব্দে। প্রাচীন গ্রিসে ১৬২ খ্রিষ্টাব্দে গালেন নামের একজন চিকিৎসক ছিলেন যিনি প্রায় ১০০ ভেষজ উদ্ভিদ ব্যবহার করে বানানো এক জটিল ভেষজ ঔষধ আবিষ্কারের জন্য সুপরিচিত ছিলেন।

সঠিক অনুচ্ছেদ শিরোনাম কোনটি?
titleA. পবিত্র ভেষজ উদ্ভিদ
titleB. রান্নায় ব্যবহৃত ভেষজ উদ্ভিদ
titleC. ইতিহাস
titleD. প্রাকৃতিক প্রসাধনী
উত্তর: titleC
উইলহেম ৪র্থ উইটেলবাচ সংগ্রহের শুরু করেন, যিনি চিত্রশিল্পীদের বিভিন্ন ঐতিহাসিক চিত্রকলা তৈরি আদেশ দেন। এগুলো মাঝে ছিল আলব্রেকট আল্টডরফার এর "দ্যা ব্যাটেল অব আলেক্সান্ডার এট ইসাস"।

রাজা প্রথম লুডউইগের পর জাদুঘরে নতুন শিল্প আসা প্রায় বনৃধ হয়ে যায়। শুধুমাত্র ১৮৭৫সাল থেকে পরিচালক ফ্র্যাঞ্জ ভন রেবার এবং হুগো ভন সুদি কিছু গুরুত্বপূর্ণ নতুন শিল্প যু্ক্ত করেন। যেমন; লিওনার্দো দ্যা ভিঞ্চির "মাদোন্না অফ দ্যা কারণেশন"এবং এল গ্রেসোর "দ্যা ডিসরোবিং অব ক্রিস্ট।"

১৯৮৮সালের এপ্রিলে, চারুকলা ধ্বংসকারী হান্স-জোয়াচুম বোলমান আলব্রেকট দূরের এর তিনটি চিত্রকলাতে এসিড নিক্ষেপ করে। যেগুলোর নাম হলো: "লেমেন্টেশন ফর ক্রিস্ট", "পোমগার্টনার আল্টার" এবং "ম্যাটার ডোলারোজা"। এতে প্রায় ৩৫মিলিয়ন ইউরোর ক্ষতি হয়।

সঠিক অনুচ্ছেদ শিরোনাম কোনটি?
titleA. সংগ্রহ
titleB. ইতিহাস
titleC. গ্যালারী
titleD. ভবন
উত্তর: titleB
সকল প্রোটোজোয়াই পরভোজী, যারা অন্য প্রাণী থেকে খাবার সংগ্রহ করে, তারা নিজেরা খাদ্য তৈরি করতে পারেনা। তারা মূলত অন্যান্য প্রাণীর সম্পূর্ণ খেয়ে ফেলে বা অন্য প্রাণীর বর্জ্য বা মৃত অংশ খেয়ে ফেলে। কিছু প্রোটোজোয়া ফ্যাগোসাইটোসিস ব্যবহার করে খাদ্য গ্রহণ করে, বা মুখের মতো অংশ সাইটোস্টোম দিয়ে। অন্যান্যরা অসমোট্রোফি দ্বারা বা কোষ দ্বারা গলিত খাদ্যের কণা গ্রহণ করে।

সঠিক অনুচ্ছেদ শিরোনাম কোনটি?
titleA. জীবন চক্র
titleB. খাদ্য
titleC. আবাসস্থল
titleD. বৈশিষ্ট্য
উত্তর: titleB
১৮৯৫ থেকে ১৯০৩ সময়কাল পর্যন্ত প্রথম-শ্রেণীর ক্রিকেটে সক্রিয় ছিলেন তিনি। এ সময়ে কেন্টের পক্ষে খেলেছিলেন। জুলাই, ১৮৯৫ সালে কেন্টের সদস্যরূপে রেক্টরি ফিল্ডে সমারসেটের বিপক্ষে প্রথম-শ্রেণীর ক্রিকেটে অভিষেক ঘটে বিল ব্রাডলি’র। একই মৌসুমে কাউন্টি ক্যাপ লাভের অধিকারী হন। ১৮৯৯ থেকে ১৯০২ সময়কালে আরও নিয়মিতভাবে দলের পক্ষে খেলতে থাকেন তিনি। এ সময়ে প্রত্যেক মৌসুমে কমপক্ষে ২৩টি প্রথম-শ্রেণীর খেলায় অংশগ্রহণ ছিল তার। কেন্টের পক্ষে সমগ্র খেলোয়াড়ী জীবনে ৫৩৬ উইকেট দখল করেছিলেন তিনি। দশবার খেলায় ১০ উইকেট লাভের কৃতিত্ব প্রদর্শন করেন বিল ব্রাডলি। এছাড়াও তিনবার কাউন্টি দলটির পক্ষে হ্যাট্রিক করেছিলেন।

১৯০০ সালে মৌসুমের সফলতম শৌখিন বোলার ছিলেন তিনি। ১৯.১০ গড়ে ১৫৬ উইকেট দখল করেন। তন্মধ্যে দুইটি হ্যাট্রিকও লাভ করেছিলেন তিনি। নয় মৌসুমে ২২.৬৪ গড়ে ৬২৪ উইকেট পেয়েছিলেন।

কেন্টের পক্ষে ১২৩টি প্রথম-শ্রেণীর খেলায় অংশগ্রহণ করেছেন। এর পাশাপাশি অন্যান্য দলের পক্ষেও খেলেছেন তিনি। জেন্টলম্যান বনাম প্লেয়ার্সের মধ্যকার ছয়টি খেলায় অংশ নিয়েছেন। সেপ্টেম্বর-অক্টোবর, ১৯০৩ সালে কাউন্টি দলের সদস্যরূপে উত্তর আমেরিকা সফরে যান। ফিলাডেলফিয়া জেন্টলম্যানের বিপক্ষে এটিই তার সর্বশেষ প্রথম-শ্রেণীর খেলায় অংশগ্রহণ ছিল। ১৯০৪ সালে ফেনার্সে কেমব্রিজ বিশ্ববিদ্যালয়ের বিপক্ষে জিজেভি ওয়াইগল একাদশের সদস্যরূপে সর্বশেষ প্রথম-শ্রেণীর খেলায় অংশ নিয়েছিলেন বিল ব্রাডলি।

সঠিক অনুচ্ছেদ শিরোনাম কোনটি?
titleA. খেলার ধরন
titleB. শৈশবকাল
titleC. কাউন্টি ক্রিকেট
titleD. টেস্ট ক্রিকেট
উত্তর: titleC
ভারতীয় সেনাবাহিনী এবং ভারতীয় নৌবাহিনীর ৫২ টি উদ্ধারকারী দল কেরালা বন্যায় উদ্ধারকার্যে অংশ নিয়েছে, যারা উদ্ধার কর্ম ও পুনর্গঠনে বেসামরিক প্রশাসনকে সহায়তা করে। জাতীয় দুর্যোগ প্রতিক্রিয়া বাহিনীর ১০ টি দলের পাশাপাশি এর্নাকুলম জেলার প্রশাসনকে সহায়তার জন্য চারটি অতিরিক্ত দল গুন্টুর ও আরাকোনাম থেকে পাঠনো হয়। কেন্দ্রীয় সরকার কেরালায় পৌঁছেছে, পরিস্থিতি মোকাবেলা করার জন্য সাহায্যের হাত বাড়িয়েছে। স্বরাষ্ট্র প্রতিমন্ত্রী রাজনাথ সিং প্রধানমন্ত্রীর সঙ্গে আইডুক্কি ও এর্নাকুলাম জেলায় আকাশপথে বন্যা জরিপ পরিচালনা করেছিলেন। 

পাহাড়তলী অঞ্চলে ভূমিধ্বসের সংখ্যা নিচে উল্লেখ করে ইদুক্কি জেলা সতর্কতা অবলম্বন করে। ওয়াকনাড ও মালাপ্পুরম জেলার বিভিন্ন এলাকায় ভূমিধসের ঘটনা ঘটে। জেলা পর্যায়ের পর্যটক ও ভারী যানবাহন চলাচল নিষিদ্ধ হয়। পাহাড়ী ওয়ানাদ জেলার ম্যানথাকডী এবং ভিথিরী পুরোপুরি ভূমিধ্বসে হারিয়ে যায়, রাস্তাগুলি ধ্বসে হয়। 

আধিকারিকদের মতে, ১৪ জেলার মধ্যে ১,৫০০ টি ত্রাণ শিবিরে ২ লাখেরও বেশি বন্যা প্রভাবিত মানুষকে রাখা হয়েছিল। 

সঠিক অনুচ্ছেদ শিরোনাম কোনটি?
titleA. প্রভাব
titleB. বন্যার কারণ
titleC. উদ্ধারকার্য
titleD. প্রতিক্রিয়া
উত্তর: titleC
বক্সঅফিসে নিজের জায়গা ধরে রাখতে সক্ষম হয় শিবপ্রসাদ ও নন্দিতার এই ছবি। ‘হামি’র প্রথম তিন দিনের কালেকশন আর ‘কণ্ঠ’র আয় এক ছিল। ১১ দিনে আয়ের অঙ্কটা ছিল ২ কোটির বেশি। তৃতীয় সপ্তাহেও আয়ের ধারাবাহিকতা অব্যাহত। ছবিটি পশ্চিমবঙ্গে শুধু মাত্র ২৩ টি মাল্টিপ্লেক্স থেকে প্রথম সপ্তাহে ₹৬৮,৮৬,০৯৯ টাকা আয় করে। তিন সপ্তাহ শেষে ছবিটি মাল্টিপ্লেক্স থেকে মোট ₹১,৫০,৮৭,২৭০ টাকা (প্রায় ₹১.৫১ কোটি) আয় করে।
সঠিক অনুচ্ছেদ শিরোনাম কোনটি?
titleA. শুরু
titleB. প্রেক্ষাগৃহে মুক্তি
titleC. আয়
titleD. সংগীত
উত্তর: titleC
১৯৩৭ সালে, আদর্শ সামরিক অস্ত্রের অনুরূপ বোল্ট-অ্যাকশন রাইফেলকে প্রতিস্থাপনের জন্য আমেরিকান এম১ গারান্ড ছিল সর্ব প্রথম আধা-স্বয়ংক্রিয় রাইফেল। গ্যাস চালিত এম১ গারান্ড উন্নতিপ্রাপ্ত হয় কানাডায় জন্মিত জন গারান্ড দ্বারা যুক্তরাষ্ট্রের স্প্রিং ফিল্ড, ম্যাসাচুসেটস সরাকার এর স্প্রিং ফিল্ড অস্ত্রাগারের জন্য। বহু বছরের গবেষণা এবং পরীক্ষার পর এম১ গারান্ডের প্রথম উৎপাদন নকশা উন্মচিত হয় ১৯৩৭ সালে। দ্বিতীয় বিশ্বযুদ্ধের সময়, এম১ গারান্ড শত্রুপক্ষের তুলনায়ে আমেরিকান সৈন্য বাহিনিকে সুবিধা প্রদান করে, যার বিপরীত পক্ষের বেশিভাগকেই দেয়া হয়েছিলো মন্থর গতির বোল্ট-অ্যাকশন রাইফেল।

সোভিয়েত এ ভি এস-৩৬, এস ভি টি-৩৮ এবং এস ভি টি-৪০, জার্মান গেওহার ৪৩ এর অনুরূপ আধা-স্বয়ংক্রিয় গ্যাস চালিত রাইফেল দ্বিতীয় বিশ্বযুদ্ধের সময় তুলনামুলকভাবে কম পরিমাণে দেয়া হয়েছিলো। বাস্তবিকভাবে তারা সেসব দেশের বোল্ট-অ্যাকশন রাইফেলকে আদর্শ সামরিক অস্ত্র দিয়ে প্রতিস্থাপিত করতে পারে নি ।

আরেকটি গ্যাস চালিত আধা-স্বয়ংক্রিয় রাইফেল দ্বিতীয় বিশ্বযুদ্ধের শেষের দিকে উন্নতিপ্রাপ্ত হয় তা হচ্ছে এস কে এস। ১৯৪৫ সালে সারগেই গাভ্রিলভিচ সিমনভ দ্বারা নকশা কৃত যা এসেছিল একটি বেয়নেট নিয়ে এবং একটি স্ট্রিপার ক্লিপ ব্যবহার করে দশ রাউন্ড গুলি লোড করা যেত। যাইহোক এস কে এস খুব তারাতারি এ কে- ৪৭ দ্বারা প্রতিস্তাপিত হয়। এটি ছিল সর্বপ্রথম ৭.৬২×৩৯মিমি কার্তুজ ব্যবহার কারি বিস্তৃত ভাবে ইস্যু কৃত রাইফেল। 

সঠিক অনুচ্ছেদ শিরোনাম কোনটি?
titleA. উল্লেখযোগ্য গ্যাস চালিত রাইফেল
titleB. ব্লো ব্যাক আধা-স্বয়ংক্রিয় রাইফেল
titleC. আধা-স্বয়ংক্রিয় শটগান
titleD. প্রকার
উত্তর: titleA
পুরুলিয়ার বিভিন্ন গ্রামের নামকরণের সঠিক ইতিহাস জানা যায় না। মনে করা হয় স্থানীয় মুন্ডা গনজাতির দৌরাত্মের কারণে তাদের বাঘ খেতাব দেওয়া হয় সাথে সাথে তাদের সম্মানে এই জায়গাটির নাম হয় বাঘমুন্ডি। আবার আরেকটি মত অনুসারে বাঘমুন্ডি পাহাড়ের আকারের সাথে বাঘের মাথার বেশ মিল পাওয়া যায়। সেকারণেই এই স্থানটির নাম বাঘমুন্ডি হয়ে থাকতে পারে।

সঠিক অনুচ্ছেদ শিরোনাম কোনটি?
titleA. ভুগোল
titleB. মুখোশ
titleC. নামকরণ
titleD. পুরুলিয়া ছৌ
উত্তর: titleC
১৭৫৬ খ্ৰীঃ তিনি আয়ারল্যান্ডে গরীব কৃষক পরিবারে জন্মগ্রহণ করেন। অল্প বয়সেই বাবা মারা যাওয়ায় তিনি ব্রিটিশ রয়াল নেভি-র একটি জাহাজের শ্রমিক হিসাবে মাদ্রাজ উপকূল আসেন। কিন্তু তার ঐ জীবন পছ্ন্দ না হওয়ায় তিনি একদিন জাহাজ থেকে লাফ দিয়ে সাঁতরে চলে আসেন তীরে। সেখান থেকে এক সরাইখানায় এসে পৌছান যার মালিক ছিলেন টমাস কেলি। ব্রিটিশ নেভি থেকে পলাতকের শাস্তি হল ৫০০ চাবুকের মার। কেলি তাকে আশ্রয় দেন। ১৭৮১ সালে ভারতে তখন এক অরাজক অবস্থা বিরাজমান ছিল। একদিকে মোগল সাম্রাজ্যের পতনের সূচনা, মারাঠাদের সাথে কিছু প্রাদেশিক শক্তির উত্থান অপরদিকে ব্রিটিশদের ভারতে ধীরে ধীরে প্রবেশ হতে থাকে।

সঠিক অনুচ্ছেদ শিরোনাম কোনটি?
titleA. মৃত্যু
titleB. রাজত্ব
titleC. সৈনিক জীবন
titleD. প্রারম্ভিক জীবন
উত্তর: titleD
বাংলাদেশ, ভারত ও নেপাল জলার তিতিরের প্রধান আবাসস্থল। ব্রহ্মপুত্র ও গঙ্গা বা পদ্মা নদীর অববাহিকা জুড়ে এদের বিস্তৃতি। নেপালে এদের মূল অবস্থান তরাইয়ে। উত্তর ভারতের উত্তর প্রদেশ, বিহার, পশ্চিম বঙ্গ, সিকিম থেকে শুরু করে মেঘালয়, আসাম ও অরুনাচল প্রদেশ পর্যন্ত এদের বিস্তৃতি। বাংলাদেশে এরা একসময় বেশ ভাল অবস্থায় ছিল। সেদেশের পদ্মা ও মেঘনা নদীর অববাহিকা এদের প্রধান আবাস ছিল। অতীতে চট্টগ্রাম, পার্বত্য চট্টগ্রাম, সুন্দরবন, ঢাকা, ময়মনসিংহ (গারো পাহাড়), সিলেট, কুমিল্লা, নোয়াখালী, বরিশাল, যশোর প্রভৃতি অঞ্চলে জলার তিতির দেখার নজির লিপিবদ্ধ করা হয়েছে। ১৯৮২ সালে বাংলাদেশে এদের শেষ দেখা গেছে। ১৯৯৮ সালে ময়মনসিংহের গজনীতে এদের দেখা গেছে বলে দাবি করা হলেও সে বিষয়ে প্রয়োজনীয় তথ্যপ্রমাণ নেই। বাংলাদেশের সিলেটে নাকি এক অদ্ভুত উপায়ে জলার তিতিরের ডিম ফুটানো হত। পেটের সাথে কাপড় বেঁধে তাতে ডিম নিয়ে মানুষ দিনরাত ঘুরে বেড়াত। তাতে ডিম ফুটে ছানা বের হত।

সাম্প্রতিক সময়ে বাংলাদেশ সহ ভারতের মেঘালয় আর সিকিমে জলার তিতির দেখতে পাওয়ার কোন নজির নেই। ভারতের তেরাইয়ের তৃণভূমিতে জলার তিতিরের প্রাচুর্য নেপালে এদের সংখ্যা সম্পর্কে পূর্বেকার ধারণা বদলে দিয়েছে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. অস্তিত্বের সংকট
titleC. বিবরণ
titleD. আচরণ
উত্তর: titleA
আবুল কাসেম ১৮৯৫ সালে ভারতীয় জাতীয় কংগ্রেসে যোগ দেন। ১৮৯৬ সালে কলকাতায় কংগ্রেসের ১২তম বার্ষিক অধিবেশন অণুষ্ঠিত হয়। তিনি এই অধিবেশনে কলকাতার প্রতিনিধি ছিলেন।

তার চাচা নবাব আবদুল জব্বার ভোপালের মুখ্যমন্ত্রী ছিলেন। ১৮৯৭ থেকে ১৯০২ সাল পর্যন্ত তিনি তার ব্যক্তিগত সচিব হিসেবে কাজ করেছেন। ১৯০৪ সালে তিনি কংগ্রেসের কেন্দ্রীয় ওয়ার্কিং কমিটি এবং সাংবিধানিক কমিটির সদস্য হন। বঙ্গভঙ্গ বিরোধী মুসলিমদের মধ্যে তিনি অন্যতম ছিলেন এবং বঙ্গভঙ্গ বিরোধী আন্দোলনে উল্লেখযোগ্য ভূমিকা রাখেন।

কলকাতায় গঠিত ন্যাশনাল মোহামেডান অ্যাসোসিয়েশন নামক সংগঠনে তিনি বাংলা থেকে কেন্দ্রীয় কমিটির সদস্য নির্বাচিত হন। সংগঠনের সভাপতি ছিলেন মাদ্রাজের সৈয়দ মুহাম্মদ বাহাদুর। ভাইস প্রেসিডেন্ট এবং সেক্রেটারি ছিলেন যথাক্রমে মুহাম্মদ আলি জিন্নাহ এবং ব্যরিস্টার আবদুর রসুল। এছাড়া আবুল কাসেম বেঙ্গল মোহামেডান অ্যাসোসিয়েশনের প্রথম সেক্রেটারি ছিলেন। আবদুর রসুল ছিলেন এর প্রেসিডেন্ট। আবুল কাসেম ছিলেন বর্ধমান মোহামেডান অ্যাসোসিয়েশনের প্রতিষ্ঠাতা।

১৯১৩ সালে তিনি বঙ্গীয় আইন পরিষদে বর্ধমান-বাঁকুড়া থেকে নির্বাচিত হন। ১৯১৯ সালে সংঘটিত জালিয়ানওয়ালাবাগ হত্যাকাণ্ড এবং রাউলাট আইনের প্রতিবাদে তিনি ১৯২০ সালে আইন পরিষদ থেকে পদত্যাগ করেন।

খিলাফত আন্দোলন শুরু হওয়ার পর তিনি ১৯২০ সালে আন্দোলনে যোগ দেন এবং খিলাফত কমিটির সদস্য হন। ১৯২০ সালে মাওলানা মুহাম্মদ আলির নেতৃত্বে ইউরোপে প্রেরিত প্রতিনিধি দলে তিনিও সদস্য ছিলেন।

আন্দোলনের পরে তিনি কংগ্রেস ত্যাগ করেন। ১৯১৯ সালে প্রণীত মন্টেগু চেমসফোর্ড‌ আইন অনুযায়ী গঠিত ভারতীয় আইন পরিষদে (১৯২১-১৯২৩) তিনি সদস্য ছিলেন। ১৯২৪-১৯২৬ সালে তিনি বঙ্গীয় আইন পরিষদের সদস্য মনোনীত হন। ১৯২৭ সালে তিনি নির্বাচিত সদস্য হিসেবে পুনরায় সদস্য হন। আমৃত্যু তিনি এই পদে ছিলেন।

সঠিক অনুচ্ছেদ শিরোনাম কোনটি?
titleA. রাজনীতি
titleB. জন্ম ও প্রারম্ভিক জীবন
titleC. মৃত্যু
titleD. সাংবাদিকতা
উত্তর: titleA
ইসলাম ধর্মাবলম্বীদের রমযান মাসের রোযার ভুলত্রুটির দূর করার জন্যে ঈদের দিন অভাবী বা দুস্থদের কাছে অর্থ প্রদান করা হয়, যেটিকে ফিৎরা বলা হয়ে থাকে। এটি প্রদান করা মুসলমানদের জন্য ওয়াজিব। ঈদের নামাজের পূর্বেই ফিৎরা আদায় করার বিধান রয়েছে। তবে ভুলক্রমে নামাজ পড়া হয়ে গেলেও ফিৎরা আদায় করার নির্দেশ ইসলামে রয়েছে। ফিৎরার ন্যূনতম পরিমাণ ইসলামি বিধান অনুযায়ী নির্দিষ্ট। সাধারণত ফিৎরা নির্দিষ্ট পরিমাণ আটা বা অন্য শস্যের (যেমন: যব, কিসমিস) মূল্যের ভিত্তিতে হিসাব করা হয়। সচরাচর আড়াই সের আটার স্থানীয় মূল্যের ভিত্তিতে ন্যূনতম ফিৎরার পরিমাণ নিরূপণ করা হয়। স্বীয় গোলামের ওপর মালিক কর্তৃক ফিৎরা আদায়যোগ্য হলেও বাসার চাকর/চাকরানি অর্থাৎ কাজের লোকের ওপর ফিৎরা আদায়যোগ্য নয়; বরং তাকে ফিৎরা দেয়া যেতে পারে। ইসলামে নিয়ম অনুযায়ী, যাকাত পাওয়ার যোগ্যরাই ফিৎরা লাভের যোগ্য।

সঠিক অনুচ্ছেদ শিরোনাম কোনটি?
titleA. তারিখ
titleB. ঈদের গান
titleC. ফিৎরা
titleD. ঈদ উৎসব
উত্তর: titleC
আবদুল মাজেদ বাংলাদেশ সেনাবাহিনীতে ক্যাপ্টেন ছিলেন। ১৯৭৫ সালে ঐতিহাসিক বঙ্গবন্ধু হত্যাকান্ডের পর তৎকালীন সেনাপ্রধান জিয়াউর রহমান সাবেক সেনা কর্মকর্তা আব্দুল মাজেদকে সেনেগালের দূতাবাসে বদলি করেন। ১৯৮০ সালে বাংলাদেশে ফিরে এসে যোগদান করেন বাংলাদেশ অভ্যন্তরীণ নৌ-পরিবহন করপোরেশনে। সেসময়ে সেনাবাহিনী থেকে অবসরে যান এবং উপসচিব পদমর্যাদায় চাকরি করতেন, পরবর্তিতে তিনি সচিব পদে পদোন্নতি পান। বিআইডব্লিউটিসিতে চাকরির পরবর্তিতে তিনি যুব উন্নয়ন মন্ত্রণালয়ে পরিচালক পদে যোগদান করেন। সেখান থেকে তিনি জাতীয় সঞ্চয় অধিদপ্তরের পরিচালক হন। ১৯৯৭ সালে শেখ মুজিবুর রহমানের কন্যা শেখ হাসিনা বাংলাদেশের প্রধানমন্ত্রী নির্বাচিত হওয়ার পর তিনি আত্মগোপন করেন।

সঠিক অনুচ্ছেদ শিরোনাম কোনটি?
titleA. বঙ্গবন্ধু হত্যার বিচার
titleB. কর্মজীবন
titleC. চার নেতা হত্যার বিচার
titleD. মৃত্যুদণ্ড প্রদান
উত্তর: titleB